যোগেশ্বৰ দত্ত

যোগেশ্বৰ দত্ত () এজন ভাৰতীয় মল্লযোদ্ধা। তেওঁ ২০১২ গ্ৰীষ্মকালীন অলিম্পিকত পুৰুষৰ ৬০ কেজি ফ্ৰীষ্টাইল মল্লযোদ্ধত একটি ব্ৰঞ্জ পদক জয় কৰিছিল।
 কৰ্মজীৱন 
যোগেশ্বৰ দত্ত হাৰিয়ানাৰ চনিপত জিলাৰ বাসিন্দা। তেওঁৰ পিতৃ-মাতৃ শিক্ষকতা কৰে। আঠ বছৰ বয়সৰ পৰা তেওঁ মল্লযোদ্ধ অভ্যাস আৰম্ভ কৰিছিল। তেওঁৰ অনুপ্ৰেৰণা আছিল তেওঁৰ গাঁৱৰ বলৰাজ পাহুৱাল। পিছত তেওঁ প্ৰশিক্ষক ৰামফলৰ ওচৰত প্ৰশিক্ষণ লয়। 

 ২০০৩ 
যোগেশ্বৰ ২০০৩ কমনৱেলথ মল্লযোদ্ধ চেম্পিয়নশ্বিপত স্বৰ্ণ পদক লাভ কৰে।"Beijing 2008 Olympics" . The Times of India. Retrieved on 2008-08-16.

 ২০০৪ গ্ৰীষ্মকালীন অলিম্পিক 
২০০৪ এথেন্স গ্ৰীষ্মকালীন অলিম্পিকৰ পুৰুষৰ ফ্ৰীষ্টাইল ৫৫ কেজি মল্লযোদ্ধত অংশ গ্ৰহণ কৰি তেওঁ ১৮তম স্থান অধিকাৰ কৰে। 

 ২০০৬ এছিয়ান গেমচ 
২০০৬ দোহা এছিয়ান গেমচত অংশ লোৱাৰ ন-দিন আগত যোগেশ্বৰৰ পিতৃবিয়োগ হয়। এই প্ৰতিযোগিতাত আঁঠুত দুখ পায়ো ৬০ কেজি শাখাত তেওঁ ব্ৰঞ্জ পদক জয় কৰিব সক্ষম হয়।"Medal winners at the 15th Asian Games on Dec. 13", People's Daily, (14 December 2006). Retrieved on 2008-08-16.

 ২০০৮ গ্ৰীষ্মকালীন অলিম্পিক 
এইটো আছিল যোগেশ্বৰৰ দ্বিতীয় অলিম্পিক। তেওঁ ৬০ কেজি শাখাত অংশ লয়।http://www.rediff.com/sports/2008/aug/06team.htm ২০০৮ জেজু চিটি এছিয়ান চেম্পিয়নশ্বিপত স্বৰ্ণ পদক জয় কৰি তেওঁ এই অলিম্পিকত অংশ লোৱাৰ সুযোগ পায়। ২০০৮ গ্ৰীষ্মকালীন অলিম্পিকত যোগেশ্বৰে প্ৰথম ৰাউণ্ডত বিদায় লবলগীয়া হয়। তেওঁ তাত নবম স্থান পাইছিল।http://www.ptinews.com/pti%5Cptisite.nsf/0/693C028D43F911BD652574AA002CF80D?OpenDocument

 ২০১০ কমনৱেলথ গেমচ 
২০১০ দিল্লী কমনৱেলথ গেমচত যোগেশ্বৰ ভাৰতৰ হৈ স্বৰ্ণ পদক জয় কৰে।http://timesofindia.indiatimes.com/london-olympics-2012/olympics-2012-players/yogeshwardutt.cms

 ২০১২ গ্ৰীষ্মকালীন অলিম্পিক 
২০১২ গ্ৰীষ্মকালীন অলিম্পিকত যোগেশ্বৰ পুৰুষৰ ৬০ কেজি বিভাগত ব্ৰঞ্জ পদক পায়। তেওঁ উক্ত অলিম্পিকত পদকজয়ী পঞ্চম গৰাকী ভাৰতীয়।
 সন্মান 
ৰাষ্ট্ৰীয়
 পদ্মশ্ৰী (২০১৩), ভাৰতৰ চতুৰ্থ সৰ্বোচ্চ অসামৰিক সন্মান। 
 ৰাজীৱ গান্ধী খেলৰত্ন বঁটা (২০১২), ভাৰতৰ ক্ৰীড়া জগতৰ সৰ্বোচ্চ সন্মান। 

 তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ মল্লযোদ্ধা
শ্ৰেণী:অলিম্পিকত পদক বিজয়ী ভাৰতীয়
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী